ประกาศคณะกรรมการองค์การเพื่อการปฏิรูปประกาศคณะกรรมการองค์การเพื่อการปฏิรูประบบสถาบันการเงินเรื่อง หลักเกณฑ์เงื่อนไข และวิธีการขายทรัพย์สินประเภทหลักทรัพย์และเงินลงทุนของสถาบันการเงินที่ไม่อาจแก้ไขหรือฟื้นฟูฐานะหรือการดำเนินงานได้จำนวน๕๖ ราย อาศัยอำนาจตามความในมาตรา ๑๖ (๓) แห่งพระราชกำหนดการปฏิรูประบบสถาบันการเงินพ.ศ. ๒๕๔๐ คณะกรรมการองค์การเพื่อการปฏิรูประบบสถาบันการเงินจึงกำหนดหลักเกณฑ์เงื่อนไข และวิธีการขายทรัพย์สินประเภทหลักทรัพย์และเงินลงทุนของสถาบันการเงินที่ไม่อาจแก้ไขหรือฟื้นฟูฐานะหรือการดำเนินงานได้จำนวน๕๖ ราย ดังต่อไปนี้ข้อ ๑คำนิยามในประกาศนี้เว้นแต่ข้อความจะแสดงเป็นอย่างอื่นปรส. หมายความว่า องค์การเพื่อการปฏิรูประบบสถาบันการเงินสถาบันการเงิน หมายความว่า สถาบันการเงินที่คณะกรรมการปรส. พิจารณาแล้วเห็นว่าไม่อาจแก้ไขหรือฟื้นฟูฐานะหรือการดำเนินงานได้และได้ตั้งคณะกรรมการตามมาตรา๓๐ เพื่อดำเนินการแทนสถาบันดังกล่าวพรก. หมายความว่า พระราชกำหนดการปฏิรูประบบสถาบันการเงินพ.ศ. ๒๕๔๐คณะกรรมการตามมาตรา ๓๐ หมายความว่าคณะกรรมการที่คณะกรรมการ ปรส. ได้ตั้งขึ้นตามมาตรา ๓๐ แห่ง พรก.เพื่อดำเนินการแทนได้ทุกประการและทำการชำระบัญชีของสถาบันการเงินประธานกรรมการตามมาตรา ๓๐ หมายความว่าประธานของคณะกรรมการตามมาตรา ๓๐คณะอนุกรรมการ หมายความว่าคณะอนุกรรมาการจำหน่ายหลักทรัพย์และเงินลงทุนซึ่งได้รับการแต่งตั้งโดย ปรส.หลักทรัพย์ หมายความว่าหลักทรัพย์ตามพระราชบัญญัติหลักทรัพย์และตลาดหลักทรัพย์ พ.ศ. ๒๕๓๕หลักทรัพย์จดทะเบียน หมายความว่าหลักทรัพย์ที่ได้รับการจดทะเบียนหรือได้รับอนุญาตให้ทำการซื้อขายได้ในตลาดหลักทรัพย์ที่ตั้งอยู่ในประเทศไทยหลักทรัพย์ไม่จดทะเบียน หมายความว่าหลักทรัพย์อื่นนอกเหนือจากหลักทรัพย์จดทะเบียน หลักทรัพย์ต่างประเทศหรือหลักทรัพย์รัฐบาลหลักทรัพย์ต่างประเทศ หมายความว่าหลักทรัพย์ที่ออกภายใต้กฎหมายต่างประเทศหรือจดทะเบียนกับตลาดหลักทรัพย์ต่างประเทศหลักทรัพย์รัฐบาล หมายความว่า ตั๋วเงินคลังพันธบัตรรัฐบาล พันธบัตรธนาคารแห่งประเทศไทย พันธบัตรที่ออกโดยองค์การของรัฐหรือรัฐวิสาหกิจหรือสถาบันการเงินที่มีกฎหมายจัดตั้งขึ้นเฉพาะหรือตราสารหนี้ที่ออกโดยรัฐวิสาหกิจหรือสถาบันการเงินที่มีกฎหมายจัดตั้งขึ้นเฉพาะเงินลงทุน หมายความว่า ส่วนที่ลงทุนในห้างหุ้นส่วนรวมถึงการลงทุนหรือร่วมทุนแบบอื่นที่ไม่อยู่ในลักษณะของการลงทุนในหลักทรัพย์ตลาดหลักทรัพย์ หมายความว่าศูนย์ซื้อขายหลักทรัพย์จดทะเบียนในประเทศ ซึ่งรวมถึงตลาดหลักทรัพย์แห่งประเทศไทยศูนย์ซื้อขายหลักทรัพย์กรุงเทพฯ ศูนย์ซื้อขายตราสารหนี้ประมูล หมายความว่าการประมูลโดยวิธีการยื่นซองประกวดราคาและ/หรือการแข่งขันราคาตามหลักเกณฑ์วิธีการที่ระบุไว้ในประกาศนี้หรือตามที่ประธานกรรมการตามมาตรา ๓๐ จะประกาศเป็นครั้งคราวผู้จัดการขาย หมายความว่าผู้ที่ได้รับมอบหมายจากประธานกรรมการตามมาตรา ๓๐ให้เป็นผู้ขายหลักทรัพย์หรือเงินลงทุนตามประกาศนี้ผู้ประมูล หมายความว่า ผู้เข้าร่วมการประมูลหรือผู้เข้าร่วมการแข่งขันราคาผู้ซื้อ หมายความว่า ผู้ที่ประมูลได้หรือผู้ที่แข่งขันราคาได้ราคากลาง หมายความว่าราคาหรือช่วงของราคาของหลักทรัพย์หรือเงินลงทุนที่ผ่านการพิจารณาของคณะอนุกรรมการและได้รับความเห็นชอบจากประธานกรรมการตามมาตรา ๓๐ โดยวิธีการประเมินราคากลางให้คำนึงถึงราคาตลาดในปัจจุบันและ/หรือ ผลตอบแทนจากการลงทุน และ/หรือ มูลค่าและผลตอบแทนในอนาคต และ/หรือความเสี่ยงในการถือครองหลักทรัพย์หรือเงินลงทุน และ/หรือ ปัจจัยอื่น ๆตามที่คณะอนุกรรมการเห็นสมควรเป็นเกณฑ์ประกอบการประเมินราคาขาย หมายความว่า ราคาที่ตกลงขายให้แก่ผู้ซื้อสถาบันการเงินกลุ่ม ๑๖ หมายความว่าสถาบันการเงินที่ถูกระงับการดำเนินกิจการตามคำสั่งกระทรวงการคลัง ลงวันที่ ๒๖มิถุนายน พ.ศ. ๒๕๔๐ สถาบันการเงินกลุ่ม ๔๐ หมายความว่าสถาบันการเงินที่ถูกระงับการดำเนินกิจการตามคำสั่งกระทรวงการคลัง ลงวันที่ ๕สิงหาคม พ.ศ. ๒๕๔๐ ยกเว้นสถาบันการเงินที่ได้รับอนุญาตให้เปิดดำเนินการได้ข้อ ๒หลักเกณฑ์๒.๑ กรณีหลักทรัพย์รัฐบาลหรือหลักทรัพย์จดทะเบียนให้เสนอขายโดยวิธีการประมูลหรือขายผ่านทางตลาดหลักทรัพย์ตามหลักเกณฑ์ เงื่อนไขและวิธีการของตลาดหลักทรัพย์ที่เกี่ยวข้องหรือวิธีการอื่นตามที่กำหนดโดยประธานกรรมการตามมาตรา ๓๐ ซึ่งผ่านการพิจารณาเสนอของคณะอนุกรรมการ๒.๒ กรณีหลักทรัพย์ต่างประเทศหรือเงินลงทุนในต่างประเทศให้เสนอขายผ่านทางศูนย์ซื้อขายหลักทรัพย์ที่เกี่ยวข้องหรือขายโดยวิธีการที่กำหนดโดยกฎหมายของประเทศที่ออกหลักทรัพย์หรือเงินลงทุนนั้นตั้งอยู่ หรือวิธีการอื่นที่กำหนดโดยประธานกรรมการตามมาตรา ๓๐ ซึ่งผ่านการพิจารณาเสนอของคณะอนุกรรมการ๒.๓ กรณีหลักทรัพย์ไม่จดทะเบียนหรือเงินลงทุนซึ่งไม่อยู่ภายใต้ข้อจำกัด ข้อห้าม หรือเงื่อนไขในการโอน ซึ่งกำหนดไว้ในสัญญาระหว่างผู้ถือหุ้นหรือผู้ร่วมทุนรายอื่นหรือข้อบังคับของผู้ออกหลักทรัพย์ ให้เสนอขายโดยวิธีการประมูลหรือวิธีการอื่นตามที่กำหนดโดยประธานกรรมการตามมาตรา ๓๐ ซึ่งผ่านการพิจารณาเสนอของคณะอนุกรรมการ๒.๔ ประธานกรรมการตามมาตรา ๓๐ต้องเห็นชอบรายการหลักทรัพย์และเงินลงทุนรวมถึงหลักเกณฑ์และวิธีการประมูลก่อนวันประมูลข้อ ๓การกำหนดราคาให้ผู้จัดการขายเสนอราคากลางของหลักทรัพย์และเงินลงทุนที่จะประมูลหรือขายให้กับคณะอนุกรรมการเพื่อพิจารณาและเสนอให้ประธานกรรมการตามมาตรา๓๐ ให้ความเห็นชอบโดยการพิจารณาและให้ความเห็นชอบดังกล่าวนั้นให้คำนึงถึงผลประโยชน์ที่สถาบันการเงินจะได้รับเป็นสำคัญข้อ ๔ผู้ประมูลและผู้ซื้อ๔.๑ ภายใต้ข้อกำหนดที่ระบุไว้ในข้อ ๔.๒ผู้ประมูลอาจเป็นบุคคลธรรมดาหรือนิติบุคคล ก็ได้ แต่ต้องมิใช่บุคคลดังต่อไปนี้(ก) เป็นกรรมการ อนุกรรมการ พนักงานของ ปรส. รวมถึงผู้ปฏิบัติงานให้แก่ปรส.(ข) เป็นกรรมการตามมาตรา ๓๐ ของสถาบันการเงินนั้น(ค)เป็นผู้จัดการเฉพาะกิจหรือที่ปรึกษาเฉพาะกิจของสถาบันการเงินนั้น(ง) เป็นผู้จัดการขาย หรือ(จ) บุคคลอื่นที่ประธานกรรมการตามมาตรา ๓๐ กำหนด๔.๒ ผู้ประมูลหลักทรัพย์หรือเงินลงทุนต้องเป็น(ก)ผู้ที่สามารถรับโอนหลักทรัพย์หรือเงินลงทุนที่เสนอประมูลได้ตามข้อกำหนดและเงื่อนไขของหลักทรัพย์หรือเงินลงทุนที่เสนอประมูลและ(ข) หากการรับโอนหลักทรัพย์หรือเงินลงทุนดังกล่าวจะทำให้ผู้ประมูลเป็นผู้ถือหุ้นของบริษัทเงินทุน บริษัทหลักทรัพย์บริษัทเครดิตฟองซิเอร์ หรือธนาคารพาณิชย์ หรือบริษัทอื่นที่กฎหมายกำหนดให้ผู้ถือหุ้นต้องมีคุณสมบัติหรือได้รับอนุญาตจากหน่วยงานที่เกี่ยวข้องก่อนผู้ประมูลต้องมีคุณสมบัติหรือได้รับอนุญาตจากธนาคารแห่งประเทศไทยหรือคณะกรรมการกำกับหลักทรัพย์และตลาดหลักทรัพย์ หรือหน่วยงานอื่นที่กฎหมายกำหนดตามแต่กรณี๔.๓ ประธานกรรมการตามมาตรา ๓๐อาจกำหนดคุณสมบัติของผู้ประมูลเพิ่มเติมได้ตามที่เห็นสมควร๔.๔ผู้ประมูลมีหน้าที่จะต้องตรวจสอบก่อนเข้าประมูลว่าตนเป็นผู้ที่สามารถรับโอนหลักทรัพย์หรือเงินลงทุนที่เสนอประมูลได้ตามข้อกำหนดและเงื่อนไขทั้งปวงของหลักทรัพย์หรือเงินลงทุนที่เสนอประมูลในกรณีที่ผู้ซื้อรายใดไม่สามารถรับโอนหลักทรัพย์หรือเงินลงทุนที่ประมูลได้มาไม่ว่าในกรณีใดๆ ภายในเวลาที่ประธานกรรมการตามมาตรา ๓๐ กำหนด ผู้จัดการขายมีสิทธินำหลักทรัพย์หรือเงินลงทุนดังกล่าวออกประมูลอีกครั้ง ทั้งนี้(ก) หากผู้ซื้อได้ชำระเงินให้แก่สถาบันการเงินแล้วสถาบันการเงินจะคืนเงินค่าซื้อหลักทรัพย์หรือเงินลงทุนให้กับผู้ซื้อเมื่อได้รับชำระราคาจากผู้ซื้อรายใหม่ครบถ้วน(ข)ในกรณีที่การประมูลครั้งใหม่ได้ราคาสูงสุดน้อยกว่าการประมูลครั้งก่อน ผู้ซื้อรายก่อนต้องรับผิดชอบในส่วนต่างในทุกกรณีไม่ว่าผู้ซื้อจะได้ชำระเงินให้แก่สถาบันการเงินแล้วหรือไม่(ค)ผู้ซื้อรายก่อนจะต้องชำระเบี้ยปรับให้กับผู้จัดการขายในอัตราร้อยละสองของราคาขายในครั้งก่อนโดยอาจหักจากเงินค่าซื้อหลักทรัพย์หรือเงินลงทุนที่จะคืนให้ตามข้อ (ก)ข้อ ๕ วิธีการ๕.๑ วิธีการประมูล๕.๑.๑ ให้ผู้ประมูลยื่นเอกสารการประมูลตาม รูปแบบ วันและเวลาที่ผู้จัดการขายกำหนด๕.๑.๒ผู้ประมูลมีสิทธิได้รับข้อมูลและเงื่อนไขเกี่ยวกับหลักทรัพย์หรือเงินลงทุนนั้นเท่าที่ผู้จัดการขายหรือสถาบันการเงินจะจัดหาให้ได้ก่อนการประมูล๕.๒ วิธีการชำระราคา๕.๒.๑ กรณีจำหน่ายหลักทรัพย์ผ่านตลาดหลักทรัพย์การชำระราคาให้เป็นไปตามวิธีการและระเบียบของการจำหน่ายหลักทรัพย์ผ่านตลาดหลักทรัพย์นั้น๕.๒.๒ กรณีจำหน่ายหลักทรัพย์โดยวิธีการประมูลหรือวิธีอื่นผู้ซื้อต้องชำระราคาทั้งจำนวนรวมถึงค่าธรรมเนียม ค่านายหน้า ค่าภาษีและค่าใช้จ่ายที่เกี่ยวข้องในวันโอนกรรมสิทธิ์ในหลักทรัพย์นั้นแต่ทั้งนี้ ภายในระยะเวลาตามที่กำหนดโดยผู้จัดการขาย๕.๒.๓ ผู้ซื้อจะต้องเป็นผู้ชำระค่าธรรมเนียม ค่านายหน้าภาษี อากรแสตมป์รวมทั้งค่าใช้จ่ายอื่นใดที่เกี่ยวข้องกับการโอนและการรับโอนหลักทรัพย์และเงินลงทุน๕.๒.๔ ในการชำระราคาให้ใช้เงินสดและ/หรือเช็คที่ธนาคารเป็นผู้ออก (แคชเชียร์เช็ค หรือดร๊าฟท์)สั่งจ่ายเข้าบัญชีของสถาบันการเงินนั้น และ/หรือโอนเงินเข้าบัญชีธนาคารของสถาบันการเงินนั้นโดยผู้ซื้อต้องแสดงหลักฐานการโอนเงินแก่สถาบันการเงินนั้น ทั้งนี้ สถาบันการเงินจะโอนกรรมสิทธิ์ในหลักทรัพย์และเงินลงทุนให้แก่ผู้ซื้อเมื่อสถาบันการเงินได้รับชำระเงินโดยครบถ้วน๕.๒.๕[๑]ในกรณีที่ผู้เข้าร่วมการประมูลประสงค์จะชำระราคาด้วยวิธีการอื่น ให้เสนอต่อคณะกรรมการปรส. เพื่อพิจารณาเป็นรายกรณีไป๕.๓ ผู้ประมูลจะต้องจัดให้มีหลักประกันการประมูลตามที่จะกำหนดในการประมูลแต่ละครั้ง๕.๔ให้สถาบันการเงินเจ้าของหลักทรัพย์หรือเงินลงทุนโอนเงินค่าธรรมเนียมในอัตราร้อยละ๑ ของราคาขายเข้าบัญชีธนาคารของ ปรส. ภายใน ๕ วันทำการ นับแต่วันที่สถาบันการเงินนั้นได้รับการชำระราคาขายข้อ ๖ให้ผู้จัดการขายจัดทำรายงานสรุปผลเกี่ยวกับหลักทรัพย์และเงินลงทุนที่ได้จำหน่ายให้กับคณะกรรมการตามมาตรา๓๐ ทุกวันที่ ๑ และ ๑๖ ของทุกเดือนข้อ ๗การอื่นใดที่มิได้ระบุไว้ในประกาศนี้ ให้เสนอต่อคณะกรรมการ ปรส. เพื่อพิจารณาข้อ ๘[๒] ประกาศนี้ให้มีผลใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปประกาศ ณ วันที่ ๒๗ มีนาคม พ.ศ๒๕๔๑อมเรศ ศิลาอ่อนประธานกรรมการองค์การเพื่อการปฏิรูประบบสถาบันการเงินประกาศคณะกรรมการองค์การเพื่อการปฏิรูประบบสภาบันการเงิน เรื่อง หลักเกณฑ์เงื่อนไข และวิธีการขายทรัพย์สินประเภทหลักทรัพย์และเงินลงทุนของสถาบันการเงินที่ไม่อาจแก้ไขหรือฟื้นฟูฐานะ หรือการดำเนินงานได้จำนวน ๕๖ ราย ฉบับแก้ไขเพิ่มเติม[๓]พัสสน/ผู้จัดทำ๒๒ ตุลาคม ๒๕๕๒โชติกานต์/ปรับปรุง๑๖ พฤษภาคม ๒๕๕๙[๑] ข้อ ๕.๒.๕เพิ่มโดยประกาศคณะกรรมการองค์การเพื่อการปฏิรูประบบสภาบันการเงิน เรื่อง หลักเกณฑ์เงื่อนไข และวิธีการขายทรัพย์สินประเภทหลักทรัพย์และเงินลงทุนของสถาบันการเงินที่ไม่อาจแก้ไขหรือฟื้นฟูฐานะหรือการดำเนินงานได้จำนวน ๕๖ รายฉบับแก้ไขเพิ่มเติม[๒] ราชกิจจานุเบกษา เล่ม ๑๑๕/ตอนพิเศษ ๒๕ ง/หน้า ๖/๓๑ มีนาคม ๒๕๔๑[๓] ราชกิจจานุเบกษา เล่ม ๑๑๖/ตอนพิเศษ ๒๘ ง/หน้า ๗๐/๒๑ เมษายน ๒๕๔๒